《发湘潭驿寄府公》
宋代·刘克庄

走本山中人，感激趋燕台。
谬辱弓旌招，愧乏谋议陪。
先生如春弓，盎然嘘陈荄。
晓入开玉帐，夕话扃铃斋。
下榻惊一府，撰杖穷千崖。
岂曰君畜伋，实惟子视回。
岁晚谋北辕，凄其难为怀。
欲言先菀结，既决犹徘徊。
是日戒行李，送者皆邹枚。
兵厨遗珍饷，祖席罗宝钗。
下令许卜夜，宁畏街鼓催。
诘旦枉牙纛，山宁陈金罍。
都人如堵墙，谓我何荣哉。
未闻从事去，亲致元戎来。
缱绻谈至夜，霜月照露苔。
长跪抱马足，离绪焉能裁。
丽谯落天杪，怅望空倚桅。
昔人死知己，骨朽名有埋。
公有管乐姿，愚非温石才。
他时倘后凋，安敢忘栽培。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词弓豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。